กูรูเศรษฐกิจเชื่ออีก6เดือนสดใส
นักเศรษฐศาสตร์ ระบุเศรษฐกิจยังอ่อนแอ รออีก 36 เดือนจะสดใสขึ้น
27 เม.ย. 2555

นักเศรษฐศาสตร์ ระบุเศรษฐกิจยังอ่อนแอ รออีก 36 เดือนจะสดใสขึ้น
ศูนย์วิจัยมหาวิทยาลัยกรุงเทพ (กรุงเทพโพลล์) เปิดเผยผลสำรวจความเห็นนักเศรษฐศาสตร์จากองค์กรชั้นนำ 26 แห่ง จำนวน 60 คน โดยเก็บข้อมูลระหว่างวันที่ 2025 เม.ย. พบว่าดัชนีความเชื่อมั่นนักเศรษฐศาสตร์ต่อสถานะเศรษฐกิจไทยในปัจจุบันอยู่ที่ระดับ 47.31 ซึ่งหมายความว่า นักเศรษฐศาสตร์เชื่อว่าเศรษฐกิจไทยยังอยู่ในสถานะอ่อนแอ
ขณะที่ความเชื่อมั่นนักเศรษฐ ศาสตร์ต่อเศรษฐกิจไทยในอีก 3 เดือนข้างหน้า พบว่าค่าดัชนีความเชื่อมั่นฯ อยู่ในระดับ 62.44 และเมื่อมองออกไปในอีก 6 เดือนข้างหน้า ค่าดัชนีความเชื่อมั่นฯ ก็ยังคงปรับตัวเพิ่มขึ้นสู่ระดับ 68.24 ซึ่งสูงกว่า 50 หมายความว่า นักเศรษฐศาสตร์มีความเชื่อมั่นว่าเศรษฐกิจไทยในอีก 36 เดือนข้างหน้าจะปรับตัวดี ปัจจัยในการขับเคลื่อนเศรษฐกิจที่สำคัญใน 36 เดือนข้างหน้า คือ การใช้จ่ายและการลงทุนภาครัฐ การส่งออกสินค้า และการท่องเที่ยวจากต่างประเทศ ขณะที่ปัจจัยการบริโภคภาคเอกชนเป็นปัจจัยที่มีบทบาทต่อการขับเคลื่อนเศรษฐกิจน้อยที่สุด
ธนาคารกรุงไทย เปิดเผยว่า ดัชนีธุรกิจกรุงไทยประจำไตรมาส 1/2555 ช่วงต้นเดือน มี.ค. ถึงกลางเดือน เม.ย. 2555 อยู่ที่ระดับ 55.73 ดัชนีความเชื่อมั่นปัจจุบันอยู่ที่ระดับ 55.22 เพิ่มขึ้นจากระดับ 54.72 ในไตรมาสก่อน และดัชนีความเชื่อมั่นในอนาคตอยู่ที่ระดับ 56.23 สูงกว่าความเชื่อมั่นปัจจุบัน แต่ลดลงจากระดับ 57.29 ในไตรมาสก่อน สะท้อนให้เห็นว่า นักธุรกิจเชื่อมั่นในภาวะเศรษฐกิจและธุรกิจที่ขยายตัวดีขึ้นและขยายตัวต่อเนื่อง จากมาตรการกระตุ้นการใช้จ่ายจากภาครัฐ